הרפובליקה הדרום-אפריקאית

הרפובליקה הדרום-אפריקאית (בהולנדית: Zuid-Afrikaansche Republiek, או בקיצור ה-ZAR, באפריקאנס: Suid-Afrikaanse Republiek), ידועה גם בשם רפובליקת טרנסוואל, הייתה מדינה עצמאית שהתקיימה במהלך המחצית השנייה של המאה ה-19 בשטחי דרום אפריקה של ימינו.

רפובליקת טרנסוואל השתרעה על פני קרוב למאתיים אלף קילומטרים בחלקה הצפוני של דרום אפריקה המודרנית, מעברו הצפוני של נהר נהר הוואל, כאשר מעבר לו מדרום שכנה מדינת אורנג' החופשית. ממזרח היא קיימה גבול ארוך עם מוזמביק הפורטוגזית, ומצפון וממערב עם מושבת רודזיה הבריטית. בנוסף היו לרפובליקה הדרום-אפריקאית גבולות מצומצים יחסית עם שתי מושבות בריטיות נוספות: בדרום מערב עם מושבת הכף ובדרום מזרח עם מושבת נטאל. בירת המדינה והעיר הגדולה ביותר בה הייתה פרטוריה, הממוקמת בדרום המדינה, על אם הדרך לכיוון בלומפונטיין. בנוסף לפרטוריה הבירה, במהלך יובל שנות קיומה הקימו בה תושביה למעלה משמונים עיירות וכפרים, כשהגדולה מכולם הייתה העיר יוהנסבורג, אשר בשנותיה המאוחרות של הרפובליקה אף האפילה על פרטוריה. בשיאה, לקראת סוף המאה ה-19, התגוררו ברפובליקה הדרום-אפריקאית קרוב ל-300 אלף תושבים. אוכלוסיית הרפובליקה כללה בעיקר חברת איכרים כפרית, דוברת הולנדית ואפריקאנס, שמרנית ונוצרית פרוטסטנטית. הרפובליקה הדרום-אפריקאית קיימה פוליטיקה פנימית המבוססת על משטר רפובליקני דמוקרטי, לרבות מערכות בחירות סדירות ומערכת משפט מרובדת. היה לה מטבע משלה, צבא עצמאי ומוסדות תרבות; מערכות חינוך ובריאות; רשת מסילות רכבת וכיוצא באלו.

למרות התפתחותה המהירה בעשורים הראשונים לקיומה, היא הייתה רחוקה מלהוות תחרות לעושרה ועוצמתה של האימפריה הבריטית, אשר שלטה ברודזיה הכף ונטאל הסמוכות. על רקע מאבקים טריטוריאליים שונים עם האימפריה ידעו היחסים בין המדינות מתיחות מתמדת, אשר הגיעה לשיאה עם פרוץ מלחמת הבורים. בסוף מלחמה זו, בשנת 1902, הרפובליקה הדרום-אפריקאית הובסה וחדלה מלהתקיים. בניגוד ליחסיה עם בריטניה, יחסיה עם מדינות כמו הולנד - מדינת האם שלה, מדינת אורנג' החופשית - מדינה אחות שלה, וגרמניה - היריבה הראשית של הבריטים באזור, היו טובים בדרך כלל והיוו כר פורה לשיתוף פעולה.

לאחר קיצה של המדינה, הקימה האימפריה הבריטית על חורבותיה את מושבת טרנסוואל, אשר התקיימה עד שנת 1910. באותה השנה, עם הקמת איחוד דרום אפריקה שטחי הרפובליקה הדרום-אפריקאית שולבו באיחוד תחת פרובינציית טרנסוואל. עם נפילת האפרטהייד בשנת 1994 שטחי פרובינציית טרנסוואל הפכו לפרובינציות לימפופו, מפומלנגה וחאוטנג, כמו גם לחלקים משטחי הפרובינציה הצפון-מערבית וקוואזולו-נטאל.

היסטוריה
רפובליקה בורית עצמאית

בשנות ה-30 וה-40 של המאה ה-19 החל גל נדודים גדול של משפחות מתיישבים בורים ממושבת הכף (בקצה הדרומי של יבשת אפריקה) צפונה לעומק היבשת, על רקע חיכוכים עם השלטון הבריטי במושבה. הבורים חיפשו אחר שטחים חופשיים משלטון בריטי, בהם יוכלו להתיישב ולקיים את אורח חייהם המסורתי של עבודת אדמה ואמונה בתנ"ך. עם מציאת השטחים המתאימים, הצליחו ללא קושי להביס את שרידי שבטי הילידים שישבו במקום, ולהתיישב בו. ב-1852 הגיעו כמה אלפי משפחות בוריות להסכם עם השלטון הבריטי על הכרה בעצמאותו של האזור שמצפון לנהר ואל, שטח שנקרא טרנסוואל (= מעבר לוואל). במקביל, הכירו הבריטים בעצמאות האזור שבין הנהרות ואל ואורנג', שם הוקמה מדינת אורנג' החופשית.

ב-1856 הכריזו הבורים על שטח טרנסוואל כרפובליקה, בשם הרפובליקה הדרום אפריקנית (בהולנדית: Zuid-Afrikaansche Republiek - ZAR, שם שאין לבלבל בינו לבין רפובליקת דרום אפריקה - היא מדינת דרום אפריקה המודרנית). כבירת המדינה הוכרזה העיר פרטוריה.

הרפובליקה הדרום אפריקנית נהנתה מעצמאות במשך שני עשורים, עד שב-1877 הכריזה האימפריה הבריטית על סיפוח טרנסוואל, בעילה הרשמית של הגנת הבורים מפני ממלכת הזולו ההולכת ומתעצמת, עם צבאה החזק באזור. הבורים סירבו לראות בסיפוח הבריטי ישועה, והתמרדו. ב-16 בדצמבר 1880 הכריז המנהיג הבורי פול קרוגר על עצמאותה המחודשת של הרפובליקה הדרום אפריקנית, דבר שנתן את האות לפרוץ "מלחמת העצמאות של טרנסוואל", הידועה גם כ"מלחמת הבורים הראשונה". לאחר מספר חודשי לחימה הצליחו כוחות הקומנדו של הבורים הנחושים להביס את הצבא הבריטי האימפריאלי. ב-1881 נחתמה "אמנת פרטוריה" המכירה בשלטונם העצמי של הבורים, וב-1884 אושררה עצמאותם ב"אמנת לונדון", המכירה בעצמאות הרפובליקה הדרום אפריקנית, עם הסדרים הנותנים לבריטים שליטה מסוימת בכלכלה וביחסי החוץ של המדינה.

ב-1886 התגלו מרבצי הזהב הגדולים והעשירים בעולם בשטח טרנסוואל, באזור אגן ויטווטרסראנד שמדרום לפרטוריה. הבהלה לזהב החלה, עם רבבות מהגרים הזורמים לאזור ביניהם מתיישבים בריטים ממושבת הכף, פועלים שחורים מבין ילידי האזור, וכן מהגרים רבים מאירופה. במרכז שונית הזהב פרצה וצמחה במהירות העיר יוהנסבורג, שאוכלסה בעיקר במהגרים זרים שבמהרה עברו במספרם את מספר הבורים המקומיים. חילוקי הדעות והחיכוכים בין השלטונות הבוריים ובין התושבים הזרים (ובעיקר הקבוצה הדומיננטית של בעלי זיכיונות הכריה הבריטים) לא איחרו לבוא, ושימשו עילה לבריטים לנסות שוב להשתלט על שטחי הבורים ולספחם לאימפריה בטרם יעשו זאת אימפריות אירופיות אחרות. לאחר שנכשלו כל המאמצים הדיפלומטים למנעה, פרצה ב-1899 מלחמת הבורים השנייה, בה נלחמו זו לצד זו טרנסוואל ומדינת אורנג' החופשית נגד האימפריה הבריטית.

הבריטים הגיעו הפעם מוכנים יותר למערכה, לאחר גיוס כוחות נרחב מכל רחבי האימפריה. לאחר חודשים אחדים של הצלחות צבאיות לבורים גברה העוצמה האימפריאלית, הבורים ניגפו ושטחיהם נכבשו על ידי הבריטים. מלחמת הגרילה שניסתה האוכלוסייה הכבושה לנהל כנגד הכובש הבריטי דוכאה ביד חזקה, תוך שימוש בטקטיקת אדמה חרוכה ומאסר אוכלוסייה אזרחית במחנות ריכוז. בתום המלחמה בשנת 1902 נותרה אדמת טרנסוואל חרוכה וחרבה, ואוכלוסייתה מובסת ומושפלת. הבריטים לקחו על עצמם את פיצוי האוכלוסייה ושיקום הכלכלה, בעיקר תעשיית המכרות.

מושבת הטרנסוואל

ראשי המושבה
 מושלי המושבה מלך   שם  כהונה אדוארד השביעי  1  אלפרד מילנרAlfred Milner  1902–1905 2  ויליאם פאלמרWilliam Palmer  1905–1910
 ראשי ממשלת המושבה  תמונה  שם  כהונה  שנות חיים  מקום לידה 1 55px|מרכז לואי בותהLouis Botha 1907–1910(3 שנים) 1862–1919(מת בגיל 57) גרייטאון,  השתייכות מפלגתית: 

אוכלוסייה
התפלגות גזעית
 קבוצות גזעיות באוכלוסיית הרפובליקה הדרום-אפריקאית (1904) שחורים  937,127  73.79%   לבנים  297,277  23.40%   צבעוניים  24,226  1.907%   אסייתים  11,321  0.89%   סה"כ  1,269,951  100%  הנתונים מתייחסים למפקד האוכלוסין הבריטי שנערך בשטח הרפובליקה כשנתיים לאחר קיצה.

התפלגות דתית
 קבוצות דתיות ברפובליקה הדרום-אפריקאית (1904) דתות אפריקניות עממיות  867,389  68.3%   פרוטסטנטים  374,676  29.5%    הכנסייה הרפורמית ההולנדית  157,540  12.4%    הכנסייה האנגליקנית  80,915  6.4%    הכנסייה המתודיסטית  58,460  4.6%    הכנסייה הלותרנית  29,945  2.6%    הכנסייה הפרסביטריאנית  21,015  1.7%   קתולים  18,458  1.5%   אחר  9,428  0.7%  

ערים, עיירות וכפרים
390px|ממוזער|מפת מסילות הרכבת ברפובליקות האפריקאנריות עם מעברן לשלטון בריטי בראשית המאה ה-20
250px|ממוזער|רחוב ראשי ביוהנסבורג בשנת 1899
250px|ממוזער|רחוב ראשי בפרטוריה בשנת 1899
250px|ממוזער|מתקנים תעשייתיים בסמוך לפרטוריה בשנת 1899
 ערים, עיירות וכפרים ברפובליקה הדרום-אפריקאית שם  בשפת המקור  שנת הקמה  מחוז קלרקסדורפ  Klerksdorp  1837  פוצ'פסטרום פוצ'פסטרום  Potchefstroom  1838  פוצ'פסטרום ליידנבורג  Lydenburg  1849  ליידנבורג חרוט מריקו  Groot Marico  1850  מריקו רסטנבורג  Rustenburg  1851  רסטנבורג מאפיקנג  Mahikeng  1852  מריקו ורייהייד  Vryheid  1853  ורייהייד לונבורג  Luneburg  1854  אוטרכט פרטוריה  Pretoria  1855  פרטוריה קרונדאל  Kroondal  1858  רסטנבורג וואקרסטרום  Wakkerstroom  1859  וואקרסטרום קריסיאסמיר  Chrissiesmeer  1860  ארמלו בלומהוף  Bloemhof  1864  בלומהוף מידלבורג  Middelburg  1864  מידלבורג ביתאנייה  Bethanie  1864  רסטנבורג מודימולה  Modimolle  1866  וואטרברג זירוסט  Zeerust  1867  מריקו הואדספרוט  Hoedspruit  1869  ליידנבורג צ'ריסטינה  Christiania  1870  בלומהוף מריקנה  Marikana  1870  רסטנבורג ליכטנבורג  Lichtenburg  1873  ליכטנבורג פילגרימס רסט  Pilgrim's Rest  1873  ליידנבורג ווארמבאד  Warmbad  1873  וואטרברג סוורטרוכנס  Swartruggens  1875  מריקו אוטוסהופ  Ottoshoop  1876  מריקו סטראנדרטון  Standerton  1878  סטראנדרטון ארמלו  Ermelo  1880  ארמלו פולקשרוסט  Volksrust  1881  וואקרסטרום פיט רטיף  Piet Retief  1882  פיט רטיף דולסטרום  Dullstroom  1883  מידלבורג קרולינה  Carolina  1883  ארמלו אוטרכט  Utrecht  1884  אוטרכט ברברטון  Barberton  1884  ליידנבורג בושבאקרידג'  Bushbuckridge  1884  ליידנבורג יוריקה סיטי  Eureka City  1885  ליידנבורג שטיינשדורפ  Steynsdorp  1885  ליידנבורג פרדריקסטאד  Frederikstad  1885  פוצ'פסטרום אמסטרדם  Amsterdam  1886  ארמלו היידלברג  Heidelberg  1886  היידלברג ונטרסדורפ  Ventersdorp  1886  פוצ'פסטרום האנרסטבורג  Haenertsburg  1886  זאוטפאנסברג פיטרסבורג  Pietersburg  1886  זאוטפאנסברג יוהנסבורג  Johannesburg  1886  היידלברג רוזנקאל  Roossenekal  1886  מידלבורג בוקסבורג  Boksburg  1887  היידלברג אלסבורג  Elsburg  1887   היידלברג וונטרסקרון  Venterskroon  1887  פוצ'פסטרום סמיתסדרופ החדשה  Nuwe Smitsdorp  1887  זאוטפאנסברג קרוגרסדורפ  Krugersdorp  1887  היידלברג פאולפיטרסבורג  Paulpietersburg  1888  ורייהייד אמרספורט  Amersfoort  1888  וואקרסטרום שווייצר-רנקה  Schweizer-Reneke  1888  בלומהוף ללידסדורפ  Leydsdorp  1890  זאוטפאנסברג בוכום  Bochum  1890  וואטרברג בלפסט  Belfast  1890  מידלבורג וויטבאנק  Witbank  1890  פרטוריה ראנדפונטיין  Randfontein  1890  פוצ'פסטרום מיירטון  Meyerton  1891  היידלברג וולמאראנסטאד  Wolmaransstad  1891  ליכטנבורג נלספרייט  Nelspruit  1891  ליידנבורג פריניחינג  Vereeniging  1892  היידלברג וואטרפאל בופן  Waterval Boven  1894  ליידנבורג פיירוויו  FairView  1895  ליידנבורג ביתאל  Bethal  1898  סטראנדרטון טריקהארדט  Trichardt  1899  סטראנדרטון

חלוקה מנהלית
330px|ממוזער|מפת הרפובליקה הדרום-אפריקאית ומדינת אורנג' החופשית. בתחומי הרפובליקה הדרום-אפריקאית (החלק העליון של המפה, מסומנת בגבולות ירוקים), אפשר לראות את מחוזותיה השונים (לחצו להגדלה).
במהלך המחצית השנייה של המאה ה-19 חולקה הרפובליקה הדרום-אפריקאית ל-17 מחוזות מנהליים.
 מחוזות הרפובליקה הדרום-אפריקאית  שם  בשפת המקור  בירה 1  פרטוריה  Pretoria  פרטוריה 2  פוצ'פסטרום  Potchefstroom  פוצ'פסטרום 3  רסטנבורג  Rustenburg  רסטנבורג 4  וואטרברג  Waterberg  ווארמבאד 5  זאוטפאנסברג  Zoutpansberg  פיטרסבורג 6  ליידנבורג  Lydenburg   ליידנבורג 7  מידלבורג  Middelburg   מידלבורג 8  היידלברג  Heidelberg   היידלברג 9  וואקרסטרום  Wakkerstroom   וואקרסטרום 10  פיט רטיף  Piet Retief  פיט רטיף 11  אוטרכט  Utrecht  אוטרכט 12  בלומהוף  Bloemhof  בלומהוף 13  מריקו  Marico  חרוט מריקו 14  ליכטנבורג  Lichtenburg  ליכטנבורג 15  סטראנדרטון  Standerton  סטראנדרטון 16  ארמלו  Ermelo  ארמלו 17  ורייהייד  Vryheid  ורייהייד

פוליטיקה
רשויות השלטון
350px|ממוזער|מועצת העם, פרטוריה, הפרלמנט של הרפובליקה הדרום-אפריקאית

במידה רבה המשטר ברפובליקה הדרום-אפריקאית היה נשיאותי, היות שנשיא הרפובליקה היה למוסד החשוב והסמכותי ביותר בפוליטיקה המקומית. אחת לחמש שנים נערכו בחירות ישירות לנשיאות וכך יכלו בעלי זכות ההצבעה ברפובליקה להשפיע על עיצוב עתידם. הנשיא היה ראש הרשות המבצעת. חברי ממשלתו, אשר נקראו חברי "הוועד המנהל" (Uitvoerende Raad), מונו על ידיו אך הם דרשו את אישור הפרלמנט, "מועצת העם" (Volksraad). מועצת העם נבחרה בתורה לתקופת כהונה של כארבע שנים בדרך כלל, באופן דומה לבחירות לנשיאות. מלבד תפקידה בבקרה על הממשלה, היא עסקה גם בחקיקה, כיאה לכל פרלמנט. בעלי זכות הבחירה בבחירות למועצה ולנשיאות היו אזרחים גברים מעל גיל 16, או מהגרים לבנים בעלי רכוש מעל גיל 30.

מערכת המשפט של הרפובליקה כללה היררכיית ערכאות מסודרת כאשר בכל אחד מ-17 מחוזותיה עמד בית משפט מחוזי. בראשות כל בית משפט מחוזי עמדו בין ארבעה לשישה שופטים, כאשר שיטת השפיטה עשתה לרוב שימוש בחבר מושבעים. בראשות בתי המשפט המחוזיים, עמד בית המשפט העליון בפרטוריה, אשר כלל שלושה שופטים.

נשיא הרפובליקה
  תמונה  שם  כהונה  שנות חיים  מקום לידה 1 55px|מרכז מרטינוס פרטוריוסMarthinus Wessel Pretorius 1857–1860 (3 שנים) 1819–1901 (מת בגיל 82) גראף-ריינט, מושבת הכף הבריטית 2 55px|מרכז סטפנוס סקומןStephanus Schoeman 1860–1862 (שנתיים) 1810–1890 (מת בגיל 80) אוודטסהורן, מושבת הכף הבריטית 3  וילם קורנליס רנסבורגWillem Cornelis van Rensburg 1862–1864 (שנתיים) 1818–1865 (מת בגיל 47) בופורט ווסט, מושבת הכף הבריטית (1) 55px|מרכז מרטינוס פרטוריוס (כהונה שנייה)Marthinus Wessel Pretorius 1864–1871 (7 שנים) 1819–1901 (מת בגיל 82) גראף-ריינט, מושבת הכף הבריטית 4 55px|מרכז תומאס פרנסיס בורחסThomas François Burgers 1872–1877 (5 שנים) 1834–1881 (מת בגיל 47) גראף-ריינט, מושבת הכף הבריטית בין השנים 1877 ו-1881 הייתה הרפובליקה נתונה לכיבוש בריטי. בין השנים 1880 ו-1883 הנהיגו את המושבה במשותף על ידי טריומווירט שלושהנשיאים במקביל: פול קרוגר, מרטינוס פרטוריוס ופיט יוברט. - 55px|מרכז פול קרוגרPaulus "Paul" Kruger 1880–1883 (3 שנים) 1825–1904 (מת בגיל 79) וויטלסי, מושבת הכף הבריטית 55px|מרכז מרטינוס פרטוריוס (כהונה שלישית)Marthinus Wessel Pretorius 1880–1883 (3 שנים) 1819–1901 (מת בגיל 82) גראף-ריינט, מושבת הכף הבריטית 55px|מרכז פיט יוברטPetrus Jacobus Joubert 1880–1883 (3 שנים) 1834–1900 (מת בגיל 66) אוודטסהורן, מושבת הכף הבריטית (5) 55px|מרכז פול קרוגרPaulus "Paul" Kruger 1883–1900 (19 שנים) 1825–1904 (מת בגיל 79) וויטלסי, מושבת הכף הבריטית 7 55px|מרכז שאלק וילם בורגרSchalk Willem Burger 1900–1902 (שנתיים) 1852–1918 (מת בגיל 66) ליידנבורג, הרפובליקה הדרום-אפריקאית השתייכות מפלגתית: 

מערכות בחירות
הבחירות בשנת 1857 לא היו בחירות כלליות בהשתתפות הציבור, והצביעו בהם רק חברי הפרלמנט כאשר ניתנה להם האפשרות להצביע בעד או נגד מינויו של מרטינוס פרטוריוס לתפקיד. הבחירות בשנת 1863 נועדו להיות הבחירות הכלליות הראשונות ברפובליקה, אך עקב שיעור השתתפות נמוך במיוחד הן בוטלו, ועקב כך אורגנו בחירות חדשות עוד באותה השנה. בשתי מערכות הבחירות של שנת 1863 זכה וילם קורנליס רנסבורג, אך זה הספיק לכהן בתפקידו פחות משנה, עד שהוקדמו הבחירות הבאות לשנת 1864, אז חזר פרטוריוס לתפקידו.

 מערכות הבחירות לנשיאות הרפובליקה הדרום-אפריקאית מועמד  קולות  % בחירות 1857 (1) בעד מרטינוס פרטוריוס  22  88.0 נגד מרטינוס פרטוריוס  3  12.0 סה"כ  25  100 בחירות 1863 (2) וילם קורנליס רנסבורג  370  60.0 מרטינוס פרטוריוס  247  40.0 סה"כ  617  100 בחירות 1863 (3) וילם קורנליס רנסבורג  1,106  50.9 מרטינוס פרטוריוס  1,065  49.1 סה"כ  2,171  100 בחירות 1864 (4) מרטינוס פרטוריוס  1,519  57.6 וילם קורנליס רנסבורג  1,118  42.4 סה"כ  2,637  100 בחירות 1869 (5) מרטינוס פרטוריוס  1,493  71.3 מרטינוס יאקובס פיליון  601  28.7 סה"כ  2,094  100 בחירות 1872 (6) תומאס פרנסיס בורחס  2,964  88.4 ווילם רובינסון  388  11.6 סה"כ  3,352  100 בחירות 1883 (7) פול קרוגר  3,431  74.5 פיט יוברט  1,171  25.5 סה"כ  4,602  100 בחירות 1888 (8) פול קרוגר  4,483  84.3 פיט יוברט  834  15.7 סה"כ  5,317  100 בחירות 1893 (9) פול קרוגר  7,911  52.2 פיט יוברט  7,246  47.8 סה"כ  15,157  100 בחירות 1898 (10) פול קרוגר  12,858  86.5 פיט יוברט  2,001  13.5 סה"כ  14,859  100

המפקד הכללי
 נשיא   שם  כהונה (אין)  1  אנדריאס פרטוריוסAndries Wilhelmus Pretorius  1851–1853 (שנתיים) 2  מרטינוס פרטוריוסMarthinus Wessel Pretorius  1853–1857 (4 שנים) פרטוריוס  3  סטפנוס סקומןStephanus Schoeman  1858–1860 (שנתיים) סקומן  4  וילם קורנליס רנסבורגWillem Cornelis van Rensburg  1860–1862 (שנתיים) רוזנברג  5  מרטינוס סטייןMartinus Theunis Steyn   1862–1863 (שנה) פרטוריוס  6  פול קרוגרPaulus "Paul" Kruger  1863–1873 (10 שנים) בין השנים 1873 ו-1880 התפקיד בוטל, בין השאר עקב הכיבוש הבריטי של הרפובליקה. קרוגר  7  פיט ג'וברטPetrus Jacobus Joubert  1883–1900 (17 שנים) בורגר  8  לואי בותהLouis Botha  1900–1902 (שנתיים)

סמלים רשמיים
345px|ממוזער|גלריית אוסף בולים רשמי מהרפובליקה הדרום-אפריקאית

 הדגל הלאומי  הסמל הלאומי  הסיכה הלאומית 190px  130px  115px

ראו גם
 היסטוריה של דרום אפריקה
 מדינת אורנג' החופשית

קישורים חיצוניים



הערות שוליים

*
קטגוריה:מדינות לשעבר באפריקה
קטגוריה:מדינות שבהן עיר הבירה איננה העיר עם האוכלוסייה הגדולה ביותר